|  |  |  |
| --- | --- | --- |
|  | **ROMÂNIA**  **Judeţul TIMIŞ**  **CONSILIUL LOCAL AL COMUNEI BÂRNA** |  |
|  |

**HOTĂRÂREA NR.25**

**Din 30.05.2023**

***Privind delegarea depunerii aplicației de finanțare către JUDEȚUL TIMIȘ prin Consiliul Județean Timiș pentru Proiectul ”Microbuze electrice pentru elevi”,finanțat prin PNRR, Componenta C 15 – Educație, Investiția 10: Dezvoltarea rețelei de școli verzi și achiziționarea de microbuze verzi***

***Ținând cont de:***

1. Referatul de aprobare nr.2719 din 29.05.2023 al Primarului Comunei Bârna, în calitate de inițiator, calitate acordată de prevederile art. 136 alin. (1) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, îndeplinind condiția prevăzută la art. 136 alin. (3) lit. a) din același act normativ;
2. Raportul compartimentului de resort din aparatul de specialitate al primarului, înregistrat sub nr. 2718 din 29.05.2023, îndeplinind condiția de la art. 136 alin. (8) lit. b) din Ordonanţa de urgenţă a Guvernului nr. 57/2019 privind Codul administrativ;
3. Ghidul solicitantului aferent apelului de proiecte „Microbuze electrice pentru elevi”, finanțat din componenta C15: Educație, Reforma 6: Actualizarea cadrului legislativ pentru a asigura standarde ecologice de proiectare,construcție și dotare în sistemul de învățământ preuniversitarInvestiția 10: Dezvoltarea rețelei de școli verzi și achiziționarea de microbuze verzi, prin Planul Național de Redresare și Reziliență (aprobat prin Decizia 2021/0309 de punere în aplicare a consiliului din 3 noiembrie 2021 de aprobare a evaluării Planului Național deRedresare și Reziliență al României);

***Luând în considerare:***

1. Adresa nr. 15922 din 25.05.2023 a Consiliului Județean Timiș, Direcția de Dezvoltare Sustentabilă și Investiții, Serviciul Managementul Proiectelor și Investiții prin care se comunică oportunitatea de finanțare în cadrul Proiectului ”Microbuze electrice pentru elevi”, finanțat prin PNRR, Componenta C 15 – Educație, Investiția 10: Dezvoltarea rețelei de școli verzi și achiziționarea de microbuze verzi

În contextual prevederilor art. 2 din Legea nr. 52/2003 privind transparența decizională în administrația publică, cu completările ulterioare și a art. 5 alin. (1) din Normele metodologice de aplicare a Legii nr. 52/2003 privind transparenţa decizională în administraţia publică, parte integrantă din Hotărârea de Guvern nr. 831/2022,”actele administrative cu caracter individual, precum și cele prevăzute la art. 6 din Legea nr. 52/2003, republicată, cu modificările ulterioare, nu fac obiectul procedurii de asigurare a transparenței decizionale.”

***Având în vedere temeiurile juridice, respectiv prevederile:***

1. Art. 15 alin. (2), art. 120 alin. (1), art. 121 alin. (1) și alin. (2) din Constituția României, republicată;
2. Cartei Europene a autonomiei locale, publicată in Monitorul Oficial, Partea I nr. 331 din 26/11/1997, adoptată la Strasbourg în 15 octombrie 1985 şi ratificată prin Legea nr. 199/1997;
3. Art. 7 alin. (2)din Codul Civil al României, adoptat prin Legea nr. 287/2009, republicat, cu modificările și completările ulterioare;
4. Pct. 9 și pct. 11 din Ghidul solicitantului aferent apelului de proiecte „Microbuze electrice pentru elevi”;
5. Art. 3 din Ordonanţa de Guvern nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările și completările ulterioare;
6. Art. 129 alin. (1) și alin. (2) lit. d) coroborat cu alin. (7), lit. a) din O.U.G. nr. 57/2019 privind Codul administrativ, cu modificările şi completările ulterioare;

***CONSILIUL LOCAL AL COMUNEI BÂRNA , întrunit în ședința extraordinară în data de 30.05.2023, urmare a dispoziției de convocare nr. 50 din 26.05.2023, conform prevederilor art. 134 alin. 4 , art. coroborat cu art. 196 alin. (1) lit.a) și ale art. 197 – art. 200 din Ordonanța de Urgență a Guvernului României nr. 57/2019 privind Codul administrativ******, cu modificările și completările ulterioare, adoptă prezenta:***

**HOTĂRÂRE**

**ART.1.** Se aprobă delegarea depunerii aplicației de finanțare către JUDEȚUL TIMIȘ prin Consiliul Județean Timiș pentru Proiectul ”Microbuze electrice pentru elevi”, finanțat prin PNRR, Componenta C 15 – Educație, Investiția 10: Dezvoltarea rețelei de școli verzi și achiziționarea de microbuze verzi.

**ART.2.**U.A.T. BÂRNA, în calitate de beneficiar final al investiției, respectă următoarele condiții:

1. capacitatea de conectare la rețeaua de curent electric a UAT-ului Comuna Bârna , în localitatea pentru care se cere microbuz electric, în cazul în care în localitatea respectivă nu existădeja o stație de încărcare funcțională;
2. asigurarea, pe o durată de minimum 4 ani, a resursei umană (șofer), costurile de reparații și întreținere a microbuzelor, precum și costurile de alimentare.

**ART.3.**Prezenta hotărâre se poate contesta de cei interesați la instanța de contencios administrativ, în condițiile Legii nr. 554/2004, cu modificările și completările ulterioare, în termenul prevăzut de lege.

**ART.4.**Prezenta hotărâre a fost adoptată de Consiliul Local al Comunei Bârna , în şedinţă extraordinară , cu respectarea prevederilor art. 139 alin. (3) lit. g) din Ordonanța de Urgență a Guvernului României nr. 57/2019 privind Codul administrativ, cu modificările și completările ulterioare, respectiv cu un număr de 11 voturi “pentru” din numărul total de 11 consilieri prezenți la ședință. Cvorum necesar: majoritate absolută. Hotărârea a întrunit cvorumul prevăzut de lege.

**ART.5.** Prezenta hotărâre se comunică în mod obligatoriu, prin intermediul secretarului general al Comunei , în termenul prevăzut de lege, Prefectului Județului Timiș, Primarului Comunei Bârna , Serviciului Financiar Contabil, Consiliului Județean Timiș, Direcția de Dezvoltare Sustentabilă și Investiții, Serviciul Managementul Proiectelor și Investiții și se publică în Monitorul Oficial al Comunei Bârna în format electronic, pe pagina de internet [www.primariabirna.ro](http://www.primariabirna.ro).

**PREȘEDINTE DE ȘEDINȚĂ CONTRASEMNEZĂ**

**TATAREN GABRIEL SECRETAR GENERAL**

**TOMA LIVIA**